Zápisnica č. 15

**zo zasadnutia rokovania Akademického senátu Fakulty humanitných a prírodných vied Prešovskej univerzity v Prešove**

**zo dňa 13. 12. 2018**

**I. Prítomní:** podľa prezenčnej listiny

**II. Program rokovania**

1. Otvorenie.
2. Kontrola plnenia uznesení.
3. Prerokovanie a schválenie návrhu zmeny Zásad volieb do Akademického senátu Fakulty humanitných a prírodných vied PU v Prešove.
4. Vyhlásenie volieb do Akademického senátu Fakulty humanitných a prírodných vied PU v Prešove.
5. Schválenie volebnej a mandátovej komisie pre voľby do Akademického senátu Fakulty humanitných a prírodných vied PU v Prešove.
6. Rozličnosti.
7. Záver.

**III. Priebeh zasadnutia**

**K bodu 1 programu rokovania:**

Zasadnutie otvoril a viedol predseda AS FHPV PU v Prešove prof. RNDr. Robert Ištok, PhD. V úvode predložil na schválenie návrh programu zasadnutia AS FHPV PU.

POČET PRÍTOMNÝCH: 11, ZA: 11, PROTI: 0, ZDRŽALI SA: 0

**K bodu 2 programu rokovania:**

Predseda AS FHPV PU prof. RNDr. Robert Ištok, PhD. konštatoval, že všetky uznesenia, prijaté na predchádzajúcom zasadnutí AS FHPV PU boli splnené.

**K bodu 3 programu rokovania:**

Predseda AS FHPV PU prof. RNDr. Robert Ištok, PhD. oboznámil členov AS FHPV PU s návrhom na zmenu znenia Zásad volieb do Akademického senátu Fakulty humanitných a prírodných vied PU v Prešove, ktorý predložil člen senátu doc. Mgr. Martin Hromada, PhD. S týmto návrhom sa členovia AS FHPV PU mohli zoznámiť v prílohe pozvánky na zasadnutie AS FHPV PU a tiež so stanoviskom legislatívnej komisie AS FHPV PU, ktorú predniesla jej predsedníčka doc. RNDr. Kvetoslava Matlovičová, PhD.

Nasledovala obsiahla diskusia týkajúca sa znenia Zásad volieb do AS FHPV PU. V tejto diskusii vystúpili všetci členovia AS FHPV PU. Hovorilo sa o problémoch s rozdelením mandátov zamestnaneckej časti AS FHPV PU podľa volebných obvodov. Časť diskusie sa týkala aj riešenia zastúpenia študentov v študentskej časti AS FHPV PU. Nakoľko v súčasnosti tvoria študenti jeden volebný obvod je potrebné uvažovať o zmene – zastúpenie podľa študijného oboru (obvodu). Zmeny v zastúpení študentov v AS je potrebné prediskutovať nielen na katedrách, ale aj so samotnými študentami – členmi akademickej obce, pretože sa to týka hlavne ich. AS FHPV PU odporúča riešiť tieto zmeny novozvolenému AS FHPV PU.

Po skončení diskusie vyzval predseda AS FHPV PU hlasovať o uznesení č. 56.

**K bodu 4 programu rokovania:**

Predseda AS FHPV PU upozornil členov AS FHPV PU, že vzhľadom na ukončenie funkčného obdobia AS FHPV je potrebné v súlade s platnými legislatívnymi dokumentmi, o. i. Zákona č. 131/2002 Z. z. o vysokých školách, Štatútu Fakulty humanitných a prírodných vied PU, ako aj Zásad volieb do AS FHPV PU realizovať voľby do AS FHPV PU.

Podľa článku 2. ods. 2 Zásad volieb do AS FHPV PU riadne voľby do AS vyhlasuje senát. Termín a miesto konania volieb stanovuje komisia. Voľby sa musia konať vo výučbovom období.

Predseda AS FHPV PU hlasovať o návrhu uznesenia č. 57.

**K bodu 5 programu rokovania:**

Predseda AS FHPV PU citoval znenie článku 3 Zásad volieb do AS FHPV PU, podľa ktorého:

1. Senát na zabezpečenie prípravy a uskutočnenie volieb zriaďuje najmenej šesťčlennú volebnú a mandátovú komisiu. Vo volebnej a mandátovej komisii sú zastúpení najmenej traja členovia za zamestnaneckú časť a najmenej traja členovia za študentskú časť akademickej obce. Funkcia člena komisie je nezlučiteľná s funkciou rektora, prorektora, dekana, prodekana a tajomníka fakulty. Komisia si volí tajným hlasovaním z členov komisie predsedu.
2. Členstvo v komisii zaniká, ak člen komisie prijme kandidatúru vo voľbách, vzdaním sa funkcie, odvolaním alebo zánikom členstva v akademickej obci fakulty. Ak klesne počet členov komisie pod päť, na uvoľnené miesto musí byť čo najskôr ustanovený iný člen akademickej obce fakulty.

Predseda AS FHPV PU vyzval v rámci rozpravy členov AS FHPV PU o podanie návrhov členov akademickej obce fakulty, ktorí budú tvoriť volebnú a mandátovú komisiu pre voľby do AS FHPV PU na nasledujúce funkčné obdobie. Do komisie boli v rámci rozpravy navrhnutí nasledovní členovia akademickej obce FHPV PU:

* za zamestnaneckú časť: Ing. Lenka Bobuľská, PhD. (Katedra ekológie), RNDr. Eva Petrejčíková, PhD. (Katedra biológie), Ing. Juliána Litecká, PhD. (Katedra fyziky, matematiky a techniky), PaedDr. PhDr. Martina Kosturková, PhD. (Katedra pedagogiky Ústavu pedagogiky, andragogiky a psychológie),
* za študentskú časť: Mgr. Matúš Maxin, Alexandra Vicianová, Mgr. Zuzana Vidová, Bc. Katarína Bartková.

Z diskusie vyplynula aj potreba určenia člena volebnej a mandátovej komisie, ktorý zvolá jej úvodné zasadnutie. Do tejto pozície bola navrhnutá Ing. Lenka Bobuľská, PhD.

Po skončení rozpravy dal predseda AS FHPV PU hlasovať o návrhu uznesenia č. 58.

**K bodu 6 programu rokovania:**

K tomuto bodu neboli žiadne pripomienky.

**K bodu 7 programu rokovania:**

Predseda AS FHPV PU ukončil zasadnutie AS a poďakoval jeho členom za účasť a za prácu v AS počas pôsobenia akademického senátu a zaželal im príjemné prežitie vianočných sviatkov.

**Návrhy na uznesenia z rokovania:**

**Uznesenie č. 56:**

AS FHPV PU na svojom riadnom zasadnutí 13. 12. 2018 schválil zmenu znenia Zásad volieb do AS FHPV PU v článku 1 odsek 3:

Pôvodné znenie:

Pre volebné obvody sú na základe pomerového zastúpenia stanovené počty členov senátu zastupujúcich daný volebný obvod v AS FHPV:

*Volebný obvod č.1 2* členovia

*Volebný obvod č.2 1* člen

*Volebný obvod č.3 2* členovia

*Volebný obvod č.4 2* členovia

*Volebný obvod č.5 3* členovia

Nové znenie:

Pre volebné obvody sú na základe pomerového zastúpenia, stanovené počty členov senátu zastupujúcich daný volebný obvod v AS FHPV:

*Volebný obvod č.1 2* členovia

*Volebný obvod č.2 2* členovia

*Volebný obvod č.3 2* členovia

*Volebný obvod č.4 2* členovia

*Volebný obvod č.5 2* členovia

POČET PRÍTOMNÝCH: 11, ZA: 8, PROTI: 3, ZDRŽALI SA: 0.

**Uznesenie č. 57:**

Akademický senát FHPV PU na svojom riadnom zasadnutí 13. 12. 2018 v súlade s platnými legislatívnymi dokumentmi vyhlásil riadne voľby do AS FHPV PU na ďalšie štvorročné funkčné obdobie, ktoré začína 1. 3. 2019.

POČET PRÍTOMNÝCH: 11, ZA: 11, PROTI: 0, ZDRŽALI SA: 0.

**Uznesenie č. 58:**

AS FHPV PU na svojom riadnom zasadnutí 13. 12. 2018 schválil volebnú a mandátovú komisiu pre riadne voľby do AS FHPV PU na ďalšie funkčné obdobie v zložení:

* zamestnanecká časť: Ing. Lenka Bobuľská, PhD. (Katedra ekológie), RNDr. Eva Petrejčíková, PhD. (Katedra biológie), Ing. Juliána Litecká, PhD. (Katedra fyziky, matematiky a techniky), PaedDr. PhDr. Martina Kosturková, PhD. (Katedra pedagogiky Ústavu pedagogiky, andragogiky a psychológie),
* študentská časť: Mgr. Matúš Maxin, Alexandra Vicianová, Mgr. Zuzana Vidová, Bc. Katarína Bartková.

Z diskusie vyplynula aj potreba určenia člena volebnej a mandátovej komisie, ktorý zvolá jej úvodné zasadnutie. Do tejto pozície bola navrhnutá Ing. Lenka Bobuľská, PhD.

POČET PRÍTOMNÝCH: 11, ZA: 0, PROTI: 0, ZDRŽALI SA: 0.

Prešov, 13. decembra 2018

Zapísal: prof. RNDr. Robert Ištok, PhD. .......................................................

Overili: Mgr. Mária Majherová, PhD. .......................................................

PhDr. Valentína Šuťáková, PhD. ........................................................